張敬軒送學位畀洪嘉豪:做哥哥緊係要供書教學!
2024年04月15日 18:02
東網電視
更多新聞短片
歌手洪嘉豪(Kaho)昨晚(14日)舉行演唱會尾場,並邀得張敬軒(軒仔)擔任嘉賓,將全場氣氛推上最高潮,兩人合唱了《青春告別式》及《 逆時車站》之後互相擁抱,Kaho向軒仔表示:「我真係好多謝你,做人嘅嘢,講得出做得到,上次我話我上到紅館我會請返你,我做到啦!」
軒仔表示在台下看着Kaho演出,人生第一次感覺由細見到大的小孩子,真的長大了:「嗰個放咗學嘅波牛,嚟搵佢媽咪(軒仔前經理人)收工,同我一齊食飯嘅佢,今晚已經係男神一樣。今日仲同我講好驚好震,但一升台佢就已經Prince Charming咁啦,係咪?」全場報以熱烈歡呼認同聲音。
軒仔笑言不知由何時開始,去紅館做嘉賓要送禮:「今日我都帶咗份禮物嚟,既然你成日話我似你哥哥,做哥哥就緊係要供書教學,所以我幫你安排咗個學位!」此語一出,令Kaho及全場嘩嘩聲,他續說:「喺我人生之中,我覺得最大最大遺憾係我冇好好讀書,讀唔到大學或者一啲我鍾意嘅藝術課程,所以我幫你報讀咗...呢間學院嘅online課程!你哋唔好笑,我好認真㗎,呢個課程係有証書㗎!上堂時間係2024年秋天,亦都唔會擔誤到你幕前工作,因為上堂時間係美國時間,香港凌晨!」然後把報讀課程的報名認證文件給Kaho看,並謂:「我blur咗個報讀價錢,我一共同你報咗5個課程,全個證書上堂上到2025年冬天。」Kaho及後認真向軒仔感謝及承諾謂:「我會好好讀書,祝我學業進步!」又問讀完有冇畢業帽?軒仔就話:「呢個課程同真係去大學返學係一樣,甚至讀嘅嘢比去波士頓讀更多,你讀哂嘅頂畢業帽,我送畀你!」
另外,昨晚Kaho與戰車一同升台唱《黑玻璃》,唱到大半,他突然情緒失守大哭,而且一直喊足3首歌才識停,歌迷見他喊到唱不到,馬上全場大合唱,場面感人。事後他於台上向觀眾解釋:「尋晚第一場,大家睇片可能覺得冇乜嘢,但係我覺得自己做得好差好差,去到《黑玻璃》之後,我簡直係唔想再唱,唔想再上台,但係今日我覺得自己唱得好好,點解尋日我會咁,好激氣。尋晚我返到屋企,我同阿媽講,個個都叫我enjoy,但係我冇一刻enjoy到!我好失望,成個騷唔知自己做緊乜嘢。」